รัฐบาลไทย-ข่าวทำเนียบรัฐบาล-ครม. รับรองวัดคาทอลิกเพิ่มอีก 34 วัด
วันอังคารที่ 8 พฤศจิกายน 2565
ครม. รับรองวัดคาทอลิกเพิ่มอีก 34 วัด
ครม. รับรองวัดคาทอลิกเพิ่มอีก 34 วัด
ครม. รับรองวัดคาทอลิกเพิ่มอีก 34 วัด
วันอังคารที่8พฤศจิกายน2565นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ที่ประชุมคณะรัฐมนตรี (ครม.) มีมติเห็นชอบการรับรองวัดคาทอลิก เป็นวัดคาทอลิก ตามกฎหมาย ตามที่กระทรวงวัฒนธรรม (วธ.) เสนอ เพิ่มอีก จํานวน 34 วัด ประกอบด้วย 1. วัดนักบุญยอแซฟ (ตรอกจันทน์) 2. วัดราชินีแห่งสันติสุข (สุขุมวิท 101) 3. วัดธรรมาสน์นักบุญเปโตร (บางเชือกหนัง) 4. วัดแม่พระประจักษ์เมืองลูร์ด (บางสะแก) 5. วัดเซนต์จอห์น 6. วัดแม่พระฟาติมา (ดินแดง) 7. วัดนักบุญเทเรซา (หนองจอก) 8. วัดพระแม่มหาการุณย์ (เมืองนนท์) 9. วัดพระแม่สกลสงเคราะห์ (บางบัวทอง) 10. วัดพระชนนีของ พระเป็นเจ้า (รังสิต) 11. วัดเซนต์ร็อค (ท่าไข่) 12. วัดพระกุมารเยซู (บางนา กม. 8) 14. วัดพระตรีเอกภาพ (หนองหิน) 14. วัดพระคริสตกษัตริย์ (นครปฐม) 15. วัดนักบุญอันเดร (บางภาษี) 16. วัดนักบุญลูกา (อู่ทอง) 17. วัดนักบุญยวง ปัปติสตา (เจ้าเจ็ด) 18. วัดแม่พระองค์อุปถัมภ์ (วัดใน) 19. วัดพระวิสุทธิวงศ์ (แพรกหนามแดง) 20. วัดนักบุญยอห์น บอสโก (ราชบุรี) 21. วัดนักบุญยอแซฟ (บ้านโป่ง) 22. วัดนักบุญมาร์การิตา (บางตาล) 23. วัดนักบุญเทเรซาแห่งพระกุมารเยซู (ห้วยกระบอก)24. วัดนักบุญลูกา (หนองนางแพรว) 25. วัดนักบุญเวนันซีโอ (เพชรบุรี) 26. วัดแม่พระราชินีแห่งสากลโลก (กาญจนบุรี) 27. วัดแม่พระ ประจักษ์เมืองลูร์ด (ท่าเรือ) 28. วัดนักบุญฟรังซิสเซเวียร์ (พุถ่อง) 29. วัดแม่พระเมืองลูร์ด (สระบุรี) 30. วัดนักบุญยอแซฟกรรมกร (แก่งคอย) 31. วัดอารามคาร์แมล (นครสวรรค์) 32. อาสนวิหาร แม่พระบังเกิด เชียงราย 33. วัดแม่พระองค์อุปถัมภ์ (พาน) และ 34. วัดนักบุญสเตเฟน (แม่จัน) ซึ่งการรับรองวัดคาทอลิกในครั้งนี้ เป็นการรับรองเพิ่มเติมจากได้รับรองไปแล้วจํานวน 9 วัด ตามมติของคณะรัฐมนตรี เมื่อวันที่ 23 สิงหาคม 2565 ที่ผ่านมา
นายอิทธิพล คุณปลื้ม กล่าวว่า การรับรองวัดคาทอลิก เป็นการดําเนินการตามข้อ 16 แห่งระเบียบสํานักนายกรัฐมนตรี ว่าด้วยแนวทางพิจารณาในการจัดตั้งวัดบาทหลวงโรมันคาทอลิก พ.ศ. 2564 ที่กําหนดให้มิซซังโดยความเห็นชอบ ของสภาประมุขบาทหลวงโรมันคาทอลิกแห่งประเทศไทยยื่นคําขอให้รับรองวัดคาทอลิกภายในระยะเวลาสองปีนับแต่วันที่ระเบียบบังคับใช้ซึ่งจะครบกําหนดในวันที่ 15 มิถุนายน 2566 ทั้งนี้ จากการดําเนินการที่ผ่านมาพบว่าวัดคาทอลิกส่วนใหญ่ก่อสร้างมานานทําให้เอกสารเกี่ยวกับการขออนุญาตก่อสร้างอาคาร ตามกฎหมายควบคุมอาคารสูญหาย คณะกรรมการพิจารณากลั่นกรองคําขอจัดตั้งวัดคาทอลิกจึงให้นําเอกสารรับรองความมั่นคงแข็งแรงของอาคารมาแสดงแทน เนื่องจากวัดคาทอลิกเป็นอาคารสาธารณะที่มีศาสนิกชนเข้าไปใช้จํานวนมากจึงต้องคํานึงถึงความปลอดภัยเป็นสําคัญ โดยสภาประมุขบาทหลวงโรมันคาทอลิกแห่งประเทศไทยคาดการณ์จํานวนวัดคาทอลิกที่จะยื่นขอให้รับรองจํานวนทั้งหมด 388 วัด จึงคงเหลือวัดคาทอลิกที่ต้องดําเนินการอีกประมาณ 345 วัด
รัฐมนตรีว่าการกระทรวงวัฒนธรรม กล่าวเพิ่มเติมว่า สําหรับวัดคาทอลิกที่สร้างขึ้นหลังระเบียบสํานักนายกรัฐมนตรี ว่าด้วยแนวทางพิจารณาในการจัดตั้งวัดบาทหลวงโรมันคาทอลิก พ.ศ. 2564 ใช้บังคับ ระเบียบกําหนดให้มีการยื่นคําขอจัดตั้งต่อกรมการศาสนาในฐานะสํานักงานเลขานุการคณะกรรมการพิจารณากลั่นกรองคําขอจัดตั้งวัดคาทอลิกโดยใช้วิธีการทางอิเล็กทรอนิกส์เป็นหลัก ซึ่งกรมการศาสนาได้ดําเนินการพัฒนาระบบยื่นคําขอ จัดตั้งวัดคาทอลิก (E-Service)ขึ้น เพื่อให้เป็นไปตามหลักการดังกล่าว และสอดคล้องกับนโยบายของรัฐบาลในการ ส่งเสริมให้ภาคราชการมีระบบGovernment e-Serviceมาใช้ยกระดับขีดความสามารถรัฐในการให้บริการประชาชนที่สะดวก รวดเร็ว เกิดการใช้ทรัพยากรอย่างประหยัด คล่องตัว ในการบริการ ประชาชน สร้างความเชื่อมั่นของภาคประชาชนต่อระบบE-Serviceของภาครัฐ ซึ่งทําให้การยื่นคําขอจัดตั้งวัดคาทอลิกเป็นไปอย่างมีประสิทธิภาพและสะดวกรวดเร็วยิ่งขึ้น ทั้งนี้ กรมการศาสนา ได้จัดอบรมการใช้งานให้แก่ผู้เกี่ยวข้องเรียบร้อยแล้ว และเปิดให้ใช้ระบบดังกล่าวอย่างเป็นทางการเมื่อวันที่ 1 ตุลาคม 2565